Държавен вестник, бр. 63, 2013 г., стр. 23

БРОЙ  63	
Д Ъ Р Ж А В Е Н  В Е С Т Н И К 	
СТР.  23  
Със заявление вх. № ГР-94-С-187 от 26.04.2012 г. 
е представено становище № 1889 от 21.04.2012 г. на 
директора на Басейнова дирекция за управление на 
водите Дунавски район с център – гр. Плевен.
Проектът е съгласуван от отделите на НАГ, раз­
гледан е и е приет по реда на чл. 128, ал. 7 ЗУТ от 
ОЕСУТ с протокол № ЕС-Г-40 от 22.05.2012 г., т. 21, 
като е направено служебно предложение в същия 
да се отрази влезлият в сила ПУП за УПИ XIX-983.
Със заявление вх. № ГР-94-С-187 от 31.07.2012 г. 
допълнително е внесен преработен проект в съот­
ветствие с решението на ОЕСУТ.
Във връзка с разглеждане и уважаване на възра­
жения № 9400-­3060 от 3.06.2010 г. и № 9400-1270 от 
8.03.2011 г. и становище на главния архитект на район 
„Витоша“ с решение на ОЕСУТ по протокол № ЕС-
Г-84 от 27.11.2012 г., т.10, е коригирано предходното 
решение, а именно след корекции по уважените 
възражения и становище проектът да бъде изпратен 
за одобряване в СОС на основание чл. 21, ал. 7 ЗОС.
Със заявление вх. № ГР-94-С-187 от 22.01.2013 г. 
е внесен коригиран в лилав цвят проект.
С оглед на горната фактическа обстановка се 
установява от правна страна следното:
Административното производство е инициирано от 
заинтересовани лица по смисъла на чл. 135, ал. 1 във 
връзка с чл. 131, ал. 1 и ал. 2, т. 1 ЗУТ, а именно от 
Стоян Петров Иванов, Васил Константинов Ваташки, 
Симеон Стоянов Ваташки, Наталия Петрова Хайек, 
Миленка Христова Цветкова, Даниела Любомирова 
Недкова и Христина Любомирова Янкова, собстве­
ници на поземлени имоти № 1162, № 1949, № 981 
и № 982, за които е отреден УПИ II –  предмет на 
изменението, което се установява от приложените 
документи за собственост. Въз основа на същите доку­
менти за собственост лицата са вписани като такива 
в приложените скици от СГКК на поземлени имоти 
с идентификатори 68134.1944.1949, 68134.1944.1162, 
68134.1944.982 и 68134.1944.981.
Видно от представения по преписката нотариа­
лен акт № 70, том III, рег. № 9158, дело № 435 от 
22.07.2009 г., Рибал Самих Хайек и Амал Самих 
Хайек са придобили собствеността върху поземлен 
имот № 982, предмет на плана, след започване на 
настоящото административно производство, като 
съгласие с исканото одобряване на проекта от страна 
на същите е налице, което обстоятелство се устано­
вява от подадените от тях заявления от 4.12.2009 г. 
и 1.11.2012 г.
С оглед изложеното е доказано основанието за 
одобряване на ИПРЗ по чл. 134, ал. 2, т. 6 ЗУТ – съ­
гласие на всички собственици на имоти по чл. 131, 
ал. 2, т. 1 ЗУТ.
Действащият ПР за УПИ II-1162, 1949, 981, 
982 – обществено обслужване – предмет на изме­
нението, е одобрен с Решение № 100 по протокол 
№ 32 от 10.12.2001 г. на СОС, а кадастралната карта 
за територията е одобрена със Заповед № РД-18-68 
от 2.12.2010 г. на изпълнителния директор на АГКК.
Одобряването за първи път на кадастрална карта 
за територията и във връзка с изискването на чл. 115, 
ал. 1 и 2 ЗУТ ИПР да се изработват върху действа­
ща такава се обосновава промяна в устройствените 
условия, при които е изработен действащият ПУП, 
и основание за изменението му по чл. 134, ал. 2 във 
връзка с ал. 1, т. 1 ЗУТ.
Спазени са административнопроизводствените 
правила при издаване на акта – сезиране на ад­
министративния орган от заинтересовани лица по 
чл. 131, ал. 2, т. 1 ЗУТ със заявление по образец и 
приложено мотивирано предложение, допуснато е 
изработването на проект за ИПРЗ от компетентния 
за това орган, внесеният проект е съобщен на всички 
заинтересовани лица, като постъпилите възражения 
и предложения са разгледани и уважени, проектът 
е разгледан и приет от ОЕСУТ.
Спазени са материалноправните разпоредби на 
ЗУЗСО, ЗУТ и актовете по прилагането му.
Планът за регулация е изработен върху действаща 
кадастрална карта, с което е спазено изискването на 
чл. 115, ал. 1 и 2 ЗУТ.
С изработения проект се изменят границите на 
УПИ II по искане на собствениците му, като същият 
се разделя на четири урегулирани поземлени имота, 
а именно:
УПИ XIII се образува за поземлен имот с 
идентификатор 68134.1944.981, като регу­
лационните му граници следват имотните
такива на имота по кадастрална карта.
УПИ XIV се образува за поземлен имот с 
идентификатор 68134.1944.982, като регу­
лационните му граници са поставени в
съответствие с имотните такива на имота по кадас­
трална карта.
УПИ XV и УПИ XVI се образуват съответно за 
поземлени имоти с идентификатори 68134.1944.1949 
и 68134.1944.1162, като регулационните им граници 
са поставени в съответствие с имотните граници на 
имотите по кадастралната карта с изключение на 
частта от същите, която собствениците им взаимно 
си заменят.
Изменението в регулационния план е в съответ­
ствие с разпоредбата на чл. 15, ал. 3 ЗУТ.
Съгласно визираната разпоредба границите на 
урегулираните поземлени имоти могат да се променят 
с план за регулация само със съгласието на собстве­
ниците им, изразено със заявление и предварителен 
договор за прехвърляне на собственост с нотариално 
заверени подписи, което безспорно е налице, тъй 
като искането за изменение на ПУП е направено от 
всички заинтересовани лица по смисъла на чл. 131, 
ал. 1 във връзка с ал. 2, т. 1 ЗУТ като собственици на 
поземлени имоти с идентификатори 68134.1944.1949 
и 68134.1944.1162 – предмет на плана, и е представен 
предварителен договор за прехвърляне на собственост 
с нотариално заверени подписи.
Предвид горното налице са основания за ИПР 
по отношение на нови УПИ XV и УПИ XVI по 
чл. 15, ал. 3 ЗУТ.
В границите на УПИ II-1162, 1949, 981, 982 – об­
ществено обслужване – предмет на изменението, 
попада част от поземлен имот с идентификатор 
68134.1944.1283, като във връзка с уважените възра­
жения, подадени от собствениците му при съобща­
ване на проекта по реда на чл. 128, ал. 3 и чл. 128, 
ал. 10 ЗУТ, същият се урегулира по имотни граници, 
с изключение на частта, попадаща в действащата 
улична регулация на Околовръстния път, с предвидено 
застрояване, с оглед на което е доказано основанието 
за одобряване на ИПРЗ за УПИ XXI – за коо, по 
чл. 134, ал. 2, т. 6 ЗУТ – съгласие на собствениците му.